open-index/open-wikipedia-markdown huggingface dataset:
Դոնչանկա

**Դոնչանկա**, մականախաղի կանանց ակումբ Ռոստովի մարզի Վոլգոդոնսկ քաղաքից։ Հիմնադրվել է 1982 թվականին։ Հանդես է գալիս մականախաղի կանանց Ռուսաստանի առաջնությունում (Սուպերլիգա)։

Հասցե` Ռուսաստան, Ռոստովի մարզ, քաղաք Վոլգոդոնսկ, Մաքսիմ Գորկու փողոց, 77։

## Մարզադաշտ
Դոնչանկան Սուպերլիգայի տնային հանդիպումներն անցկացվում է Սպարտակ մարզադաշտում։

## Ձեռքբերումներ
* 1986-1989 - ՌԽՖՍՀ չեմպիոն
* 1989 - ԽՍՀՄ Առաջին լիգայի հաղթող։ Մուտք դեպի Սուպերլիգա։

Ռուսաստանի առաջնությունում է 1992 թվականից։

* Ռուսաստանի չեմպիոն։ 1993-1997, 2000
* Արծաթե մեդալակիր։ 1992, 1998, 1999, 2002 
* Բրոնզե մեդալակիր։ 2001 и 2003 
* Ռուսաստանի գավաթակիր։ 1995 և 1999 
* Եվրոպայի մականախաղի առաջնության հաղթող։ 1995, 1996 և 2001 
* Եվրոպայի չեմպիոնների գավաթակիր։ 1992
* Եվրոպայի երկրենրի գավաթակիր։ 2001

Թիմը 2009 թվականին արժանացել է Ռուսաստանի գավաթի արծաթե մեդալին և Ռուսաստանի առաջնությունում զբաղեցրել է 5-րդ տեղը։

2010 թվականին Դոնչանկան 8 թիմից բաղկացած առաջնությունում զբաղեցրել է 7-րդ տեղը։

2011 թվականին առաջնությունում զբաղեցրել է 6-րդ տեղը։

## Հանդիպումների վիճակագրություն
### Ռուսաստանի առաջնություն

## Փաստեր
Մականախաղի Ռուսաստանի առաջնության ամենաարագ գոլը խփել է Նատալյա Կրավչենկոն (Դոնչանկա) մոսկովյան «Մարինո» թիմի դեմ (2006 թվական, ապրիլի 15, խաղի 24-րդ վայրկյան)։

## Ծանոթագրություններ

Կատեգորիա:Դոնի Ռոստով
Արարատյան անոմալիա

thumb|right|350px|Արարատյան անոմալիայի լուսանկարը, որը լուսանկարահանվել է ԱՄՆ պաշտպանության նախարարության հետախուզական վարչության կողմից 1949 թվականին
thumbnail|Լուսանկար, որը լուսանկարահանվել է 1973 թվականին KH-9 Hexagon-ի միջոցով։ Անոմալիան ընդգծված է կարմիրով
**Արարատյան անոմալիա**, օբյեկտ, որը հայտնվում է Արարատ լեռան ձյունածածկ գագաթի լուսանկարներում։ Որոշ տեսաբանների կարծիքով այդ օբյեկտը Նոյյան տապանի մնացորդներն են։

## Ընդհանուր տեղեկատվություն
Օբյեկտը գտնվում է Արարատ լեռան հյուսիսարևմտյան հատվածում (մոտավորապես )՝ մոտ 4724 մետր բարձրության վրա։ Անոմալիան գտնվում է գագաթից 2,2 կիլոմետր դեպի արևմուտք։ Առաջին անգամ անոմալիան լուսանկարահանվել է 1949 թվականին ԱՄՆ ռազմաօդային ուժերի կողմից։ Այն ժամանակ լեռնազանգվածը գտնվում էր խորհրդաթուրքական սահմանագծին, ինչի արդյունքում լուսանկարներին տրվեց «գաղտնի» կարգավիճակը։ Լուսանկարների հաջորդ խմբերը լուսանկարվեցին 1956, 1973, 1976, 1990 և 1992 թվականներին՝ ռազմական օդանավերից և արբանյակներից։

1949 թվականին լուսանկարված 6 լուսանկարներ ազատվել են «գաղտնի» կարգավիճակից 1995 թվականին։ Գիտնականների համատեղ խումբը, ավելի ուշ, փնտրում էր անոմալիան IKONOS արբանյակի միջոցով։ Արբանյակը լուսանկարահանել է անոմալիան 2000 թվականի օգոստոսի 5-ին և սեպտեմբերի 13-ին։ GeoEye-ը պատրաստել է անոմալիայի համակարգչային նախագիծը։ Այդ ուսումնասիրությունները հրապարակվել են 2006 թվականին։

Արարատ լեռան շրջանը լուսանկարահանել են նաև ֆրանսիական SPOT արբանյակը 1989 թվականի սեպտեմբերին, Landsat-ը 1970-ական թվականներին և ՆԱՍԱ-ի Սփեյս Շաթլը 1994 թվականին։ Լեռը հայտնվել է նաև արբանյակային ռազմական լուսանկարներում, որոնք կատարվել են 1973 թվականին KH-9 Hexagon-ի և KH-11-ով 1976, 1990 և 199 թվականներին ամերիկյան ԿՀՎ-ի կողմից։ ԿՀՎ-ն կարծում է, որ անոմալիան իրենից ներկայացնում է սառցադաշտ, որը գոյանում է առատ ձյան և սառնամանիքի արդյունքում։

## Տես նաև
* Նոյան տապան
* Կրեացիոնիզմ
* Մեծ ջրհեղեղ
* Պարեյդոլիա

## Ծանոթագրություններ

## Արտաքին հղումներ
* Claim CH502.1: A 1949 USAF aerial photograph of the Western Plateau of Mount Ararat shows an elongated box-like object which could be Noah’s ark
* Satellite closes in on Noah’s Ark mystery, CNN
* Researcher Claims Noah’s Ark Find a Big Hoax, Christian Broadcasting Networkна сайте archive.org

Կատեգորիա:Նոյյան տապան
Անդրանիկ Բարսեղյան

**Անդրանիկ Միհրանի Բարսեղյան** (), հայ երկրաբուսաբան։ Կենսաբանական գիտությունների դոկտոր (1982), պրոֆեսոր (1989): Հայաստանի գյուղատնտեսական գիտությունների ակադեմիայի թղթակից-անդամ (1997)։

## Կենսագրություն
Անդրանիկ Բարսեղյանը ծնվել է 1929 թվականին Նոր Բայազետ (այժմ՝ Գավառ)։ 1952 թվականին ավարտել է Հայաստանի գյուղատնտեսական ինստիտուտը։ 1953 թվականից աշխատել է ՀԽՍՀ ԳԱ բուսաբանության ինստիտուտում, 1971-2001 թվականներին եղել է երկրաբուսաբանության և բույսերի էկոլոգիայի բաժնի վարիչ, 2001 թվականից՝ գլխավոր գիտաշխատող։

Անդրանիկ Բարսեղյանի նախաձեռնությամբ ստեղծվել են ՀՀ բուսական ծածկույթի երկրաբուսաբանական գունավոր քարտեզներ։ Մասնակցել է Անդրկովկասի ագրոկենսաբազմազանության քարտեզի, ԽՍՀՄ (1984) և ՀԽՍՀ (1989) Կարմիր գրքերի, ՀՀ ֆլորայի և բուսական ծածկույթի պահպանության ժողովածուների կազմմանը, Հայաստանի ֆլորայի բազմաթիվ նոր բուսատեսակների, ցեղերի և նույնիսկ ընտանիքների բացահայտմանը։ Նկարագրված նոր տաքսոններից մեկը կոչվում է նրա անվամբ (Linum barseghianii): «Հայաստանի բնություն» հանդեսի (1983-2000), «Հայաստանի ֆլորան, բուսականությունը և բուսական հումքը» (պր. 1-3,1980,1984,1988) աշխատության կազմող և գլխավոր խմբագիր (1975-1994)։ Համահեղինակ է «Օգտակար բույսերի հայերեն, ռուսերեն, լատիներեն բառարանի» (1988)։

## Երկեր
* «Օգտակար բույսերի հայերեն, ռուսերեն, լատիներեն բառարան», 1988 (համահեղինակ)։
* Հայաստանի վայրի ուտելի և համեմունքային բանջարաբույսերի գենաֆոնդը, Երևան, 1999 (համահեղինակ)։
* Водно-болотная растительность Армянской ССР, Е., 1990.

## Ծանոթագրություններ

Կատեգորիա:Կենսաբանական գիտությունների դոկտորներ
Կատեգորիա:ՀԱԱՀ շրջանավարտներ
Կատեգորիա:Հայ երկրաբուսաբաններ
Կատեգորիա:Հայ պրոֆեսորներ
Կատեգորիա:Հայաստանի գյուղատնտեսական գիտությունների ակադեմիայի թղթակից-անդամներ
Կրիտինիա

**Կրիտինիա** (), գյուղ Հունաստանի ծայր արևելքում՝ Հարավային Եգեյան կղզիների կազմի մեջ մտնող Հռոդոս կղզու վրա։

Ըստ 2011 թվականի մարդահամարի տվյալների՝ Կրիտինիա գյուղի բնակչությունը կազմում է 503 մարդ։

## Պատմություն
Գյուղը երբեմն կոչվում է նաև *Նոր Կրետե*, քանի որ այն հիմնադրվել է Կրետե կղզու գաղթականների կողմից, ովքեր հեռացել են հայրենի կղզուց թուրքական տիրապետության շրջանում։ Բյուզանդական կայսրության գերիշխանության տարիներին նստավայրը տեղափոխվել է լեռնային շրջաններ՝ անվտանգության նկատառումներից ելնելով։

1658 թվականին Վենետիկի հանրապետության դուքս Ֆրանցիսկո Մորոսինին փորձել է գրավել Հռոդոս կղզին և ռազմախուժել է Կրիտինիա, սակայն վեետիկյան բանակը պարտություն է կրել։

Կրիտինիայի գլխավոր պաշտպանական ամրությունը համարվում է Կաստելլոս () ամրոցը, որը կառուցվել է 1472 թվականին՝ գյուղի բնակիչներին օսմանյան հարձակումներից պաշտպանելու համար։ Մինչև Դոդեկանեսյան կղզիների ազատագրումը գյուղը կոչվել է Կաստելլոս, ինչը նշանակում է *ամրոց*։

## Աշխարհագրություն
Կրիտինիան գտնվում է Հռոդոս կղզու արևմտյան ափին։ Այն տեղակայված է կղզու կենտրոնական քաղաքից՝ Հռոդոսից 51 կմ հեռավորության վրա, ընդ որում հեռավորությունը Կրիտինիայից Հռոդոսի միջազգային օդանավակայան կազմում է 35 կմ։

Կրիտինիա բնակավայրի ափերը ողողում են Եգեյան ծովի ջրերը։ Կրիտինիան ունի լողափ և փոքր նավահանգիստ, որն իրականացնում է լաստանավային ծառայություններ։

## Ծանոթագրություններ

Կատեգորիա:Հունաստանի գյուղեր
Սուրբ Եղիշե առաքյալ եկեղեցի

**Սուրբ Եղիշե առաքյալ եկեղեցի**, կիսավեր չգործող հայ առաքելական եկեղեցի Ադրբեջանի Հանրապետության Օղուզի շրջանի (նախկին Վարդաշենի շրջանի) Օղուզ (նախկին Վարդաշեն) գյուղից 2 կմ հարավ, գետակի աջ ափին։ Այն ադրբեջանական հասարակությանը ներկայացվում է որպես Կալա Գերգեց անունով աղվանական-ուդիական եկեղեցի, իսկ Ադրբեջանի տուրիզմի և մշակույթի նախարարության ցուցակում գրանցված է Կալա Պիրի անվանումով։ Այն, որպես կրոնական կառույց, ծառայել է ինչպես հայերին, այնպես էլ ուդիներին, որոնք Հայ առաքելական եկեղեցու հետևորդներ էին։

## Պատմություն
Եկեղեցու մասին հիշատակություն է պահպանվել 1310 թվականից։ Ըստ ժողովրդական ավանդության՝ Եղիշե առաքյալն ունեցել է երեք աշակերտ՝ Վլասը, Քահալցիցիկը և Գոմ-Մուրատը։ Ըստ այդմ, առաջինը նահատակված և թաղված է եղել Նիժի Սուրբ Եղիշե եկեղեցում, երկրորդը նահատակվել և թաղվել է Վարդաշեն գյուղաքաղաքի ստորոտի գտնվող բլրակի վրա։

Այն 1811 թվականին վերանորոգվել է վարդաշենցի Առաքել Մուրատյանի ֆինանսավորմամբ։

Եկեղեցու հյուսիսային կողմում կառուցված է եղել միաբանների սենյակներ, որոնցից մեկի պատին առկա է եղել հետևյալ հայերեն արձանագրությունը. «Յիշատակ է սենեակս վարդաշէնցի Մաթոսի եւ իւր կողակից Աննայի Վրթանեանց 1890 ամի»։	

Համաձայն ադրբեջանական հաքքին.ազ կայքի հրապարակման՝ 2017 թվականի հունվարին Սուրբ Եղիշե առաքյալ եկեղեցին փլուզվել է։ Լրատվամիջոցը, որպես փլուզման մեղավոր, նշում է Ադրբեջանի մշակույթի նախարարությանը, որի ենթակայության ներքո էլ գտնվում է եկեղեցին։

## Ճարտարապետություն
Եկեղեցին միանավ բազիլիկ է և կառուցվել է հայկական ճարտարապետական ոճով։

## Ծանոթագրություններ

Կատեգորիա:Վարդաշենի շրջանի վանքեր և եկեղեցիներ
Կատեգորիա:14-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Թոմ Դևիս

**Թոմաս Դևիս** (), անգլիացի պրոֆեսիոնալ ֆուտբոլիստ, որը հանդես է գալիս «Էվերթոն» ֆուտբոլային ակումբում։ Նա Անգլիայի ֆուտբոլի մինչև 19 տարեկանների հավաքականի ավագն է։ Թոմը «Էվերթոնի» ակադեմիայի սան է և առաջին թիմում նորամուտը նշել է 2016 թվականի ապրիլի 16-ին՝ 17 տարեկան հասակում։

## Ակումբային կարիերա
### Էվերթոն
Թոմը «Էվերթոնի» ակադեմիա է ընդունվել 11 տարեկանում, իսկ ակումբի հետ իր առաջին պրոֆեսիոնալ պայմանագիրը ստորագրել է 2015 թվականի սեպտեմբերի 30-ին։ Նա Անգլիայի Պրեմիեր Լիգայում նորամուտը նշել է 2016 թվականի ապրիլի 16-ին, որում իր թիմը ոչ ոքի խաղաց «Սաութհեմփթոնի» հետ։ Թոմը դաշտ մտավ 83-րդ րոպեին։ Մրցաշրջանի վերջին խաղում նա անցկացրեց Պրեմիեր Լիգայում իր առաջին մեկնարկային խաղը, որում «Էվերթոնը» 3-0 հաշվով հաղթեց «Նորվիչ Սիթիին» Նա ճանաչվեց հանդիպման լավագույն ֆուտբոլիստ։

2016 թվականի օգոստոսի 3-ին Դևիսը 5 տարով երկարաձգեց պայմանագիրը «Էվերթոնի» հետ։ Թոմն ակումբում իր առաջին գոլը խփեց «Մանչեսթեր Սիթիի» հետ խաղում, որում իր թիմը սեփական հարկի տակ հաղթեց 4-0 հաշվով։

## Միջազգային կարիերա
2015 թվականի հոկտեմբերի 7-ին Անգլիայի ֆուտբոլի ազգային հավաքականի գլխավոր մարզիչ Ռոյ Հոջսոնը Դևիսին հրավիրեց մարզվելու պատանեկան թիմի հետ։ Ընդամենը 7 օր հետո նա ստացավ Անգլիայի Մ17 հավաքականի ավագի թևկապը։

## Վիճակագրություն
### Ակումբային

## Անձնական կյանք
Դևիսը Էվերթոնի նախկին ֆուտբոլիստ Ալան Ուիթլի զարմիկն է, ով 1967-1972 թվականների 74 խաղ է անցկացրել ակումբում։

## Ծանոթագրություններ

## Արտաքին հղումներ
* Դևիսի էջը  «Էվերթոնի» պաշտոնական կայքում

Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լիվերպուլ քաղաքում ծնվածներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ան-պան

**Ան-պան**(ճապ.՝ あんパン «ամպան»), ճապոնական քաղցր թխվածք՝ հիմանականում լցոնված լոբուց պատրասվտած խյուսով՝ աձուկայով։ Բացի աձուկայից, որպես միջուկ՝ կարող են օգտագործվել սպիտակ բակլայից (սիրո-ան), քնջութից (գոմա-ան) և հաճարից (կուրի-ան) պատրաստված խյուսերը։

## Պատմություն
Առաջին անգամ ան-պանը պատրաստվել է 1875 թվականին՝ Մեյձի ժամանակաշրջանում։ Պատրաստել է սամուրայ Յասուբեյ Կումուրան, ով կորցրել էր աշխատանքը՝ Կայսերական բանակի ստեղծմանը մասնակցելու և, որպես այդպիսին, սամուրայների դասի վերացման համար։ Մեյձի ժամանակաշրջանում Ճապոնիայում շատ սամուրայների տալիս էին աշխատանքներ, որոնցով նրանք երբեք չէին զբաղվել։ Հացթուխի առաջադրանքն այդ նոր արևմտյան մասնագիտություններից էր։

Մի օր Յասուբեյը զբոսնում էր մի թաղամասում, որտեղ աշխատում էին ճապոնացիները, ովքեր ընտրել էին արևմտյան մասնագիտություններ։ Այնտեղ Յասուբեյը հանդիպեց մի երիտասարդ հացթուխի։ Նա բացեց հացի նոր արտադրամաս՝ «Բունեիդո» (ճապ․ 文英堂 բունեյդո, բառացիորեն՝ «արևմտյան մշակույթի տաճաև»)։ 1874 թվականին նա տեղափոխվեց Գինձա և արտադրամասը վերանվանեց «Կիմուրայ» (ճապ․ 木村屋, «Կիմուրայի ձեռնարկություն»)։ Յասուբեյը փորձում էր պատրաստել ավելի «ճապոնական» հաց՝ պատրաստման հիմքում դնելով մանձյուի խմորը։ Որպես միջուկ՝ Յասուբեյը վերցրեց լոբուց պատրաստված խյուսը՝ անկոն։ Ան-պան դարձավ շատ հայտնի ոչ միայն համեղ լինելու, այլ նաև ժողովրդի՝ միշտ նորը փորձելու ցանկության շնորհիվ։

Ավելի ուշ ան-պանի սիրահար Տակայոկի-Յամաոկան՝ կայսր Մեյձի մաժորդոմը, խնդրեց սյոգունատ Տոկուգավային (Ճապոնիայի կառավարիչը մինչ Մեյձիի ժամանակաշրջանը) կայսերը բերել ան-պան։ Հացթուխ Յակուբեկը պատրաստեց ան-պան, որը շատ դուր եկավ կայսերը։ Նա անգամ խնդրեց Յասուբեյին՝ իր համար ամեն օր պատրաստել ան-պան։

## Ծանոթագրություններ

## Արտաքին հղումներ
* Kimuraya Sohonten(In Japanese, accessed 21 March 2006)
* The Birth of Anpan (Accessed on 21 March 2006)

Կատեգորիա:Վագասի
Պարեյդոլիա

[thumb|150px|[Կիդոնիա (Մարս)|«Մարսի դեմքը»՝ պարեյդոլիայի ամենավառ օրինակներից մեկը]]
**Պարեյդոլիա (պարեյդոլիական պատրանք)** (հուն. *para*՝ կողքին, մոտակայքում, ինչ-որ մի բանից հրաժարում, *eidolon*՝ պատկեր), տեսողական պատրանքի տեսակ («հավելման սենսորային պատրանքներ»)։ Հիմնական էությունը կայանում է պատրանքային կերպարների մեջ, որոնց հիմքում ընկած են իրական օբյեկտների տարրեր։ Այդ իսկ պատճառով, անորոշ և անըմբռնելի տեսողական կերպարը ընկալվում է որպես որոշակի և ըմբռնելի կերպար։ Սրա վառ օրինակ են հանդիսանում ամպերում մարդկանց կամ կենդանիների կերպարները, Մարս մոլորակի վրա առկա դեմքը։

[thumb|right|«[Լուսնային ճագարը» հրում է «արկղը»]]

Պարեյդոլիան հաճախ առաջանում է փսիխոզի սուր աստիճանի պարագայում։ Եթե պարեյդոլիան կորցնում է օբյեկտիվ բնույթը, հաճախորդի համար իրականությունը ուղեկցվում է արհեստականությամբ, պատրանքային բնույթով, որն էլ գիտական գրականության մեջ շատ հաճախ անվանվում է պսեվդոպարեյդոլիա։

## Արվեստում
Մարդու` ծանոթ կերպարներն արտացոլելու ձգտումը մեծապես տարածված է կիրառական արվեստում։ Բավականին հայտնի են Ջուզեպպե Արչիմբոլդոյի կտավները («Տարվա եղանակներ», «Չորս տարրեր», «Խոհարար», «Իրավաբան»), որտեղ մարդկանց կերպարները հավաքված են առօրյա կենցաղային տարբեր պարագաներից, կենդանիներց և բույսերից։
thumb|«Տարվա եղանակներ» և «Չորս տարրեր»

## Ֆենոմեններ, որոնք հաճախ բացատրվում են պարեյդոլիայի երևույթով
* Ուրվական
* Ստվեր մարդիկ
* Էլեկտրոնային ձայնի ֆենոմեն

## Տես նաև
* Ապոֆենիա
* Ալկոհոլային փսիխոզներ
* Տեսողական պատրանքներ

## Արտաքին հղումներ
* 

Կատեգորիա:Տեսողական պատրանքներ
Աշխարհի ժողովուրդների առասպելներ

** Աշխարհի ժողովուրդների առասպելներ**՝ հիմնարար գիտական հանրագիտարան երկու հատորով։
## Նկարագրություն
Առաջին անգամ հրատարակվել է 1980 թվականին «Սովետական հանրագիտարան» հրատարակչության կողմից, հանրագիտարանը մի քանի անգամ վերահրատարակվել է։ 1990 թվականին հանրագիտարանի հեղինակները և գիտական խորհրդատուները արժանացան ԽՍՀՄ պետական մրցանակի։
Հանրագիտարանը պարունակում է աշխարհի տարբեր ժողովուրդների դիցաբանական պատկերացումները։ Հանրագիտարանի հոդվածները ընթերցողին մարամասն ներկայացնում են Աստվածների, հոգիների, դիվային կերպարների, դյուցազներգական հերոսների՝ ինչպես նաև հիմնական առասպելաբանական կերպարների մասին ինֆորմացիա։

Գլխավոր խմբագիր՝ Սերգեյ Տոկարև։

Խմբագրական խորհրդի անդամներ՝
* Ելեազար Մելիտինսկի՝ գլխավոր խմբագրի տեղակալ
* Իոսիֆ Բրահինսկի
* Իգոր Դյակոնով
* Վյաչեսլավ Իվանով
* Ռոստիսլավ Կինժալով
* Ալեքսեյ Լոսև
* Դմիտրի Օլդերոգե
* Վ. Մակարևիչ՝ գործադիր քարտուղար
* Բորիս Րիֆտին
* Ելենա Շտաերման

## Ծանոթագրություններ

## Արտաքին հղումներ
* Աշխարհի ժողովուրդների առասպելներ։ Առցանց հանրագիտարան

Կատեգորիա:1980 գրքեր
Կաքավաձոր (Մարտունու շրջան)

**Կաքավաձոր**, գյուղ Արցախի Հանրապետության արևելքում՝ Մարտունու շրջանում։ Գտնվում է ծովի մակարդակից 265 մետր բարձրության վրա։

Ընդգրկված է Մարտունի քաղաքի կազմի մեջ։ 2003 թվականին Կուրոպատկինոն վերանվանվել է Կաքավաձոր։ Դրանում է ներառված Գևորգավան հանդամասը, որտեղ գտնվում էր ռուսական եկեղեցին։

Ռուսական կայսրության տարիներին գյուղը մտնում էր Ելիզավետպոլի նահանգի Շուշիի գավառի կազմի մեջ։

## Բնակչություն
մինի|ձախից|Ռուսական եկեղեցու ավերակները
Ըստ 2005 թվականի մարդահամարի տվյալների՝ Կաքավաձորի բնակչությունը կազմում է 30 մարդ։ Բնակիչները հայերն են, որոնք խոսում են հայերենով և դավանում քրիստոնեություն՝ հայ Առաքելական եկեղեցի։

1912 թվականին գյուղում ապրում էր 830 բնակիչներ, որոնց մեծամասնությունը ռուսներն էին։

## Ծանոթագրություններ

Կատեգորիա:Մարտունու շրջանի բնակավայրեր
Ֆրունզե Ամիրխանյան

**Ֆրունզե Աբրահամի Ամիրխանյան** (), հայ հնչյունային օպերատոր, ռեժիսոր։ Հայաստանի կինեմատոգրաֆիստների միության անդամ։

## Կենսագրություն
Ֆրունզե Ամիրխանյանը ծնվել է 1937 թվականին Երևանում։ 1966 թվականին ավարտել է Լենինգրադի կինոճարտարագետների ինստիտուտը։
1979 թվականին վերապատրաստվել է Մոսկվայում։

## Ֆիլմեր
Հնչյունավորել է մի շարք ֆիլմեր՝
* «Շրթներկ № 4»
* «Մորգանի խնամին»
* «Պրելյուդ»
* «Մենք»

### Ռեժիսոր
* «Հասմիկ»
* «Արուս Ասրյան»
* «Բարձր սարեր»
* «Արմեն Տիգրանյան - մաս I»
* «Երգում Է Աննա Նշանյանը»

## Ծանոթագրություններ

Կատեգորիա:Հայ հնչյունային օպերատորներ
Կատեգորիա:Հայ ռեժիսորներ
Boeing 747-ի ավիավթար Բիշքեկի մոտ

**Boeing 747-ի ավիավթար Բիշքեկի մոտ**, խոշոր ավիավթար, որը տեղի է ունեցել 2017 թվականի հունվարի 16-ին Ղրղզստանի մայրաքաղաք Բիշքեկի մոտ՝ Մանաս օդանավակայան չհասած, երբ ինքնաթիռը պատրաստվում էր վայրէջք կատարել։ Turkish Airlines ավիաընկերության Boeing 747-400F բեռնատար ինքնաթիռը, որը կատարում էր Հոնգկոնգ-Բիշքեկ-Ստամբուլ ավիաթռիչքը, ընկել է ամառանոցային ավանի վրա։ Մահացել է 37 մարդ, այդ թվում՝ անձնակազմի 5 անդամ։

## Ինքնաթիռ
Ինքնաթիռը՝ Boeing 747-400F, գրանցված էր որպես TC-MCL, սերիական համարը՝ 32897։ Կառուցվել է 2003 թվականին և սկզբնապես գործարկվել Singapore Airlines Cargo ավիաընկերության կողմից։ 2015 թվականին այն ձեռք բերեց MyCargo Airlines-ը և սկսեց շահագործել Թուրքական ավիաընկերության կողմից։

## Իրադարձությունների ժամանակագրություն
Ավիավթարը տեղի է ունեցել տեղի ժամանակով 7։31-ին։ Ինքնաթիռն ընկել է ամառանոցային ավանի բնակելի տների վրա՝ Մանաս օդանավակայանից ոչ հեռու։ Ավերվել է 32 տուն, ինքնաթիռի ընկնման վայրում հրդեհ է բռնկվել։ Ավիավթարի արդյունքում մահացել է 37 մարդ, այդ թվում՝ 6 երեխա։ Ինքնաթիռի 4 օդաչուները մահացել են անմիջապես, հինգերորդը՝ մահացել է հիվանդանոցի ճանապարհին։ Եվս 11 անձ բազմաթիվ ծանր վնասվածքներով տեղափոխվել է Բիշքեկի հիվանդանոցներ։

## Արձագանք
2017 թվականի հունվարի 17-ը Ղրղզստանում հայտարարվել է սգո օր։

## Ծանոթագրություններ

Կատեգորիա:2017
Կիրիակ Զավրիև

**Կիրիակ Սամսոնի Զավրիև** (Հարություն Զավրիյան, ), հայ շինարար, մեխանիկայի և սեյսմոլոգիայի բնագավառի գիտնական։ Տեխնիկական գիտությունների դոկտոր (1936), պրոֆեսոր (1923): ՎԽՍՀ ԳԱ ակադեմիկոս (1941): ՎԽՍՀ գիտության և տեխնիկայի վաստակավոր գործիչ (1941)։

ՎԽՍՀ գիտությունների վաստակավոր գործիչ, պատմաբան, արևելագետ Դավիթ Զավրիևի եղբայրը։

## Կենսագրություն
Կիրիակ Զավրիևը ծնվել է 1891 թվականին Թիֆլիսում։ 1914 թվականին ավարտել է Սանկտ Պետերբուրգի հաղորդակցության ճանապարհների ճարտարագետների ինստիտուտը։ 1930-1938 թվականներին դասախոսել է Երևանի պետական համալսարանում, 1947-1978 թվականներին եղել է ՎԽՍՀ ԳԱ շինարարական մեխանիկայի և սեյսմակայունության գիտահետազոտական ինստիտուտի տնօրեն, 1951-1963 թվականներին՝ ՎԽՍՀ ԳԽ պատգամավոր, 1957 թվականին՝ նախալարված երկաթբետոնի ամերիկյան ինստիտուտի պատվավոր անդամ, 1963 թվականին՝ սեյսմակայուն շինարարության միջազգային ասոցիացիայի գործկոմի տնօրեն։ Մասնակցել է ՀԽՍՀ մի շարք կառույցների, այդ թվում՝ Կառավարական տան նախագծմանն ու կառուցմանը։

Աշխատանքները վերաբերում են երկաթբետոնի դիմադրության, շենքերի և ճարտարագիտական կառույցների (հիմնականում կամուրջների) նախագծման, հաշվարկների կատարելագործման, կառուցման, սեյսմակայուն շինարարության զարգացման հարցերին։ Ապացուցել է քարե սեյսմակայուն կառույցների իրականացման հնարավորությունը և շենքերի հակասեյսմիկ գոտիների անհրաժեշտությունը։ Ստեղծել է դինամիկ սեյսմակայունության տեսություն, նախագծել Անդրկովկասյան երկաթուղու բազմաթիվ խոշոր կամուրջներ։

## Երկեր
* Проектирование состава бетона из портландцемента, в кн.: Бетон. Материалы по теории проектирования состава и технологии бетона, Тифлис. 1930:
* Расчетные формулы прочности в особых случаях, М.—Л., 1935:
* Динамика сооружений, М., 1946:
* Բետոնի կազմության նախագծումը, Երևան, 1947 (համահեղինակ)։
* Массивные своды из легкого бетона, М., 1948:
* Ускоренный расчет сводов каменных мостов, в кн.: Теория сооружений, М., 1948:
* Расчет арочных мостов, М., 1956:
* Завриев К. С., Основы расчета сооружений по методу расчетных предельных состояний, Тбилиси, 1956:

## Գրականություն
* Воспоминания о К. С. Завриеве (сб),Тб., 1981.

## Ծանոթագրություններ

Կատեգորիա:ԵՊՀ դասախոսներ
Կատեգորիա:Հայ ակադեմիկոսներ
Կատեգորիա:Հայ գիտնականներ
Կատեգորիա:Հայ շինարարներ
Կատեգորիա:Հայ պրոֆեսորներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:ՎԽՍՀ գիտության և տեխնիկայի վաստակավոր գործիչներ
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:Տեխնիկական գիտությունների դոկտորներ
Օրգանական սնունդ

**Օրգանական սնունդ**, օրգանական գյուղատնտեսության և համապատասխան հավաստագրման մարմնի չափանիշներով արտադրված սննդամթերք։ Տվյալ սննդատեսակների արտադրությունն ամբողջապես բացառում է ցանկացած տեսակի արհեստական նյութերի (ինչպիսիք են, քիմիական պարարտանյութերը, սինթետիկ թունաքիմիկատները, կոնսերվանտները, գենետիկորեն մոդիֆիկացված օրգանիզմները և այլն), ինչպես նաև վերամշակելիս ճառագայթման օգտագործումը և/կամ սննդային հավելումների ներմուծումը։

Օրգանական գյուղատնտեսության՝ լայնորեն ընդունված գործելակերպերը ձգտում են արդյունավետորեն կառավարել ռեսուրսները, նպաստել էկոլոգիական հավասարակշռությանը և պահպանել կենսաբազմազանությունը։

Ներկայումս բազմաթիվ երկրներում գործում են հավաստագրման (սերտիֆիկացում) համակարգեր։ Ապրանքատեսակը շուկայում «օրգանական» պիտակի տակ վաճառելու համար արտադրողները պարտավորվում են հետևել հավաստագրման մարմինների սահմանած չափանիշներին։ Սույն չափանիշների ենթատեքստում, օրգանական մթերքն արտադրվում է համաձայն պետության, տարածաշրջանային և/կամ միջազգային կազմակերպությունների կողմից սահմանված ստանդարտների։ Օրգանական ապրանքատեսակների արտադրության ստանդարտների և պիտակավորման մեջ սննդի անվտանգության առավել ծանրակշիռ մարմիններից են ԱՄՆ գյուղդեպարտամենտը և Եվրոպական հանձնաժողովը։

## Ծանոթագրություններ

Կատեգորիա:Առողջություն
Կատեգորիա:Ուտեստ և ըմպելիք
Կատեգորիա:Սննդամթերք
Կատեգորիա:Սնունդ
Կատեգորիա:Օրգանական սնունդ
Լյուդովիկոս IV Մանուկ

**Լյուդովիկոս IV Մանուկ** (, ), Արևելյան Ֆրանկյան թագավորության արքա՝ 900 թվականի հունվարի 21-ից։

Կայսր Առնուլֆ Կարինտացու և Օդա Ֆրանկոնացու որդին։

## Կենսագրություն
Լյուդովիկոսը թագավոր ընտրվեց Ֆորհայմում կայացած ժողովի ժամանակ՝ գումարված 900 թվականի հունվարին, իսկ ավելի ուշ՝ փետրվարի 4-ին թագադրվեց։ Չնայած որ արքան ընդամենը վեց տարեկան էր, նրա արքունիքը պետության կառավարման կենտրոնն էր։ Այնուհանդերձ, բացի տարիքից, նա չէր կարող ղեկավարել իր պետությունը նաև այն պատճառով, որ ֆիզիկապես շատ թույլ էր և հաճախ հիվանդանում էր։ Նրա օրոք պետությունն իրականում կառավարում էին բարձրաստիճան հոգևորականներն ու ազնվականները։ Լյուդովիկոս Մանկան ամենաազդեցիկ խորհրդականներն էին Մայնցի արքեպիսկոպոս Հատտոն I-ը, Կոնստանցայի եպիսկոպոս Սողոմոն III-ը և Աուգսբուրգի եպիսկոպոս Ադալբերոնը։ Նրանց ուղորդմամբ Ֆրանկոնիայի դքսության համար մղվող պայքարը վճռվեց հօգուտ Կոնրադյանների և ոչ թե Բաբենբերգների։
Լյուդովիկոս Մանկան իշխանության տարիներին թագավորության սահմաններին մշտապես սպառնում էին արտաքին թշնամիները, իսկ ներքին միասնականությանը՝ ազդեցիկ ֆեոդալները, որոնք ինքնագլուխ կերպով տիրույթներ էին գրավում և դքսի տիտղոսներ ընդունում։ Գերմանիայի համար այդ շրջանում առանձնահատուկ վտանգ էր ներկայացնում հունգարները, որոնք ամեն տարի կողոպտում էին երկրի այս կամ այն հատվածը։ 907 թվականին Լյուդովիկոսի ֆեոդալները նրա դեմ զորք գումարեցին, բայց այն ջախջախվեց նույն տարվա հուլիսի 4-ին՝ Պրիսբուրգի ճակատամարտում։ 910 թվականին Լյուդովիկոսը վերջապես մեծ զորք հավաքելով, ճակատամարտ տվեց հունգարների դեմ՝ Լեխ գետի ափին փռված դաշտում։ Հունգարներն առաջին հարձակվեցին գերմանացիների վրա, որից հետո սկսեցին նահանջել։ Գերմանացիները կարծեցին, թե հաղթանակն իրենց ձեռքում է և սկսեցին հալածել նրանց։ Մինչդեռ հունգարները նրանց շրջափակման մեջ առան և կտրուկ հարվածով պարտության մատնեցին։ Լյուդովիկոսը ստիպված եղավ հաշտություն խնդրել և այն ստացավ պայմանով, որ պետք է ամենամյա տուրք վճարի։ Դրանից անմիջապես հետո նա ծանր հիվանդացավ և վախճանվեց։ 
Նրա մահով գերմանիայում վերջնականապես հանգավ Կարոլինգների արևելաֆրանկյան ճյուղը։ Լյուդովիկոս Մանուկը թաղվեց Սուրբ Էմերամի աբբայությունում, որ գտնվում է Ռեգենսբուրգում, այնտեղ, ուր թաղված էր իր հայրը՝ Առնուլֆ Կարինտացին։

## Ծանոթագրություններ

## Աղբյուրներ
*Рыжов К. Все монархи мира. Западная Европа. — М., 1999.
*Алоиз Шмид (Alois Schmid) «Людовик Дитя» («Ludwig das Kind») в «Словаре Средневековья» («Lexikon des Mittelalters»). — «Артемис и Винклер» («Artemis & Winkler»), Мюнхен / Цюрих, 1991, Том 5. ISBN 3-7608-8905-0, Sp. 2175.
*Пауль Фридолин Керр (Paul Fridolin Kehr) «Канцелярия Людовика Дитя» («Die Kanzlei Ludwigs des Kindes»). — Берлин, 1940.

Կատեգորիա:Կաթոլիկ միապետներ
Կատեգորիա:Միջնադարյան երեխա կառավարիչներ
Կատեգորիա:Ֆրանսիայի պատմություն
Նարնջագույն բաճկոնով մարդը

**«Նարնջագույն բաճկոնով մարդը»** (), 2014 թվականին ռեժիսոր Հայկ Կարապետյանի և «Roberts Vinovskis Locomotive Productions»-ի նկարահանված գեղարվեստական ֆիլմ։ 2015 թվականին ներկայացվել է Ոսկե ծիրան կինոփառատոնի Հայկական համայնապատկեր ծրագրում։

## Սյուժե
Երիտասարդ մարդն ազատվել է ծովի նավահանգստի իր աշխատանքից, նա խոսում է իր տնօրենի և իր գեղեցիկ կնոջ հետ։ Արյունալի իրադարձություններից հետո նա փորձում է փախչել իր անցյալից՝ տեղափոխվելով նախկինում իր տնօրենին պատկանող ճոխ առանձնատուն։ Չարացած երիտասարդը փորձում է գտնել նոր ինքնություն և վարել շքեղ կյանք, բայց ոչինչ չի կարող նրան նախապատրաստել ծանոթ հյուրի այցին, ում հետ այդ անսովոր հանդիպումից հետո տունն այլևս ապահով ապաստարան չէ, այլ աղավաղված և վտանգավոր ծուղակ։

## Դերերում
* Մաքսիմ Լազարև
* Անտա Այզուպե
* Արիս Ռոզենտալս

## Նկարահանող խումբ
* Պրոդյուսեր՝Ռոբերտս Վինովսկիս
* Ռեժիսոր՝ Հայկ Կարապետյան
* Սցենարի հեղինակ՝ Հայկ Կարապետյան
* Օպերատոր՝ Յանիս Էգլիտիս, Յուրգիս Կմինս
* Նկարիչ՝ Մարիս Զոմերս, Քրիստապս Կալսերս
* Երաժշտությունը` Թոմս Աունինս, Աննա Աունինա
* Հնչյունը`	Էռնեստս Անսոնս, Վերներս Բիտերս
* Մոնտաժը` Անդրիս Գրանտս

## Մրցանակներ
* Ժյուրիի մեծ մրցանակ, լավագույն խաղարկային ֆիլմ, լավագույն ռեժիսորական աշխատանք, Ֆանտաստիկ կինոյի փառատոն, ԱՄՆ, 2015

## Ծանոթագրություններ

## Արտաքին հղումներ
* «Նարնջագույն բաճկոնով մարդը» ֆիլմը rottentomatoes.com կայքում

Կատեգորիա:2014 ֆիլմեր
Կատեգորիա:Լատվիական ֆիլմեր
Կատեգորիա:Սուրբծննդյան ֆիլմեր
Հայկ Կարապետյան

**Հայկ Կարապետյան** (), հայ ռեժիսոր։

## Կենսագրություն
Հայկ Կարապետյանը ծնվել է 1983 թվականին Գյումրիում։ Մեծացել և կրթություն է ստացել Լատվիայում։ Ավարտել է Լատվիայի մշակույթի ակադեմիայի ռեժիսուրայի բաժինը՝ ստանալով մագիստրոսի աստիճան, 2008 թվականին ավարտել է Փարիզի արվեստի միջազգային ակադեմիայի կինոմատոգրաֆիայի բարձրագույն դպրոցը։ Որպես ռեժիսոր և սցենարիստ նկարահանել է մի քանի կարճամետրաժ ֆիլմ և մասնակցել փառատոների։  «Այնտեղի մարդիկ» ֆիլմը Կարապետյանի՝ որպես ռեժիսոր առաջին լիամետրաժ խաղարկային աշխատանքն է, ցուցադրվել է Կարլովի Վարիի միջազգային կինոփառատոնում։ «Նարնջագույն բաճկոնով մարդը» սարսափի ֆիլմը Հայկ Կարապետյանի երկրորդ խաղարկային ֆիլմն է։

## Ֆիլմեր
* «Գարշանք», 2007
* «Այնտեղի մարդիկ», 2012
* «Նարնջագույն բաճկոնով մարդը», 2014

## Ծանոթագրություններ

Կատեգորիա:Հայ կինոռեժիսորներ
Կատեգորիա:Հայ ռեժիսորներ
Կատեգորիա:Հայ սցենարիստներ
Վալերի Սարկիսով

**Վալերի Յուրիի Սարկիսով** (), ռուս ռեժիսոր, թատերական գործիչ։

## Կենսագրություն
Վալերի Սարկիսովը ծնվել է 1951 թվականի հունիսի 6-ին։ 1981 թվականին ավարտել է Ռուսաստանի թատերական արվեստի համալսարանի ռեժիսուրայի ֆակուլտետը։ Իր առաջին ներկայացումը բեմադրել է Մոսկվայի գեղարվեստական ակադեմիական թատրոնում՝ Ալեքսանդր Ռեմեզի «Ուղի» պիեսի հիման վրա։ Ներկայացումներ է բեմադրել նաև Մոսկվայի այլ թատրոններում։

1983 թվականից սկսել է դասավանդել Ռուսաստանի թատերական արվեստի համալսարանի ռեժիսուրայի ֆակուլտետում, որտեղ էլ աշխատում է մինչ այժմ (2017)։ 1989 թվականից ղեկավարում է «Վալերի Սարկիսովի թատերախումբ»-ը։

## Թատերական աշխատանքներ

## Ռեժիսոր

## Ծանոթագրություններ

Կատեգորիա:Ռուս թատերական գործիչներ
Կատեգորիա:Ռուս թատերական ռեժիսորներ
Կատեգորիա:Ռուս կինոռեժիսորներ
Կատեգորիա:Ռուսաստանի թատերական արվեստի ինստիտուտի շրջանավարտներ
Գաետանո Գանդոլֆի

**Գաետանո Գանդոլֆի** (, ), իտալացի նկարիչ, Բոլոնյան գեղարվեստի դպրոցի կարկառուն ներկայացուցիչներից մեկը։

## Կենսագրություն
Գաետանո Գանդոլֆին ծնվել է 1734 թվականի օգոստոսի 31-ին իտալական Սան Ջովաննի ին Պերսիչետո կոմունայում՝ Բոլոնյայից ոչ հեռու։ Գանդոլֆիի ծնողները նույնպես նկարիչներ էին։ Եղբայրը իտալացի ականավոր նկարիչ Ուբալդո Գանդոլֆին է։

Ապագա նկարիչը կրթություն է ստացել Ակադեմիա Կլեմենտինա դե Բոլոնյայում։ Այստեղ նրան դասավանդել են հայտնի գեղանկարիչներ Ֆելիչե Տորելլին ու Էրկոլի Լելլին։

Ակադեմիայում ուսանելու տարիներին Գաետանո Գանդոլֆին բազմաթիվ մրցանակներ ու պարգևներ է ստացել նկարների և քանդակների համար։ Նրա արվեստի վրա մեծ ազդեցություն է թողել Ջովաննի Բատիստա Տիեպոլոն։ Նրա շատ նկարներ պահպանվում են Բոլոնիայի ազգային պատկերասրահում։

Գաետանո Գանդոլֆին իր մահկանացուն կնքել է 1802 թվականի հունիսի 20-ին՝ վաթսունյոթ տարեկան հասակում, Բոլոնյայում։

## Պատկերասրահ

'Head of a Bishop', oil on canvas painting by Gaetano Gandolfi, Metropolitan Museum of Art.JPG|Եպիսկոպոսի դիմանկար, 1770 թվական, Մետրոպոլիտեն թանգարան (Նյու Յորք)
Gaetano Gandolfi - Study of a Bearded Man - WGA8456.jpg|Մորուքավոր տղամարդը, 1770 թվական, անհատական հավաքածու
Gaetano Gandolfi Retrato de mujer joven 1767 PN Bolonia.jpg|Երիտասարդ աղջկա դիմանկար, 1767 թվական, Բոլոնիայի ազգային պատկերասրահ
Diana and Callisto - Gaetano Gandolfi.jpg|«Դիանա և Կալիստո», 1787 թվական, մասնավոր հավաքածու
Italian School - Cain Killing Abel, mid-17th century, (Gaetano Gandolfi, 1734-1802).jpg|Կայենը սպանում է Աբելին, Հոնոլուլուի պատկերասրահ
Gandolfi - Allegory of Justice.jpg|Արդարադատության այլաբանություն, 1760 թվական, Լուվր


## Ծանոթագրություններ

## Գրականություն
* Biagi Maino, Donatella, *Gaetano Gandolfi / Donatella Biagi Maino*, Torino, U. Allemandi, 1995.
* Cazort, Mimi, *Bella Pittura: The Art of the Gandolfi*, Ottawa, National Gallery of Canada, 1993.,
* Cazort, Mimi, The Art of Embellishment: Drawings and Paintings by Gaetano and Mauro Gandolfi for a Festive Carriage, in *Record of The Art Museum, Princeton University*, Volume 52, Number 2, 1993.
* Rosasco, Betsy, Drawings by the Gandolfi Family and Their Followers in The Art Museum: A Checklist, in *Record of The Art Museum, Princeton University*, Volume 52, Number 2, 1993.
* Vicenza, Neri Pozza, *I Gandolfi: Ubaldo, Gaetano, Mauro, disegni e dipinti*, Neri Pozza Editore, 1987.

## Արտաքին հղումներ
* Gaetano Gandolfi in ArtCyclopedia
* Gaetano Gandolfi (Bologna 1734-1802) Diana and Callisto
* Картина кисти Гандольфи из коллекции князя Юсупова продана на аукционе в Нью-Йорке

Կատեգորիա:18-րդ դարի նկարիչներ
Կատեգորիա:19-րդ դարի նկարիչներ
Կատեգորիա:Բարոկկո ոճի նկարիչներ
Կատեգորիա:Իտալացի նկարիչներ
Կատեգորիա:Իտալացի քանդակագործներ
Արմեն Շավերդյան

**Արմեն Շավերդյան** (), հայ ռոք-երաժիշտ, «The Beautified Project» ռոք-խմբի անդամ։

## Կենսագրություն
Արմեն Շավերդյանը ծնվել է 1987 թվականի մարտի 19-ին, Իրանի Թեհրան քաղաքում։ Դաշնակահար Առլեն Շավերդյանի եղբայրն է։ Սովորել է Նվարդ Գուլբենգյանի անվան տարրական դպրոցում, ուսումը շարունակել է «Գոհար» միջնակարգ դպրոցում, այնուհետև` Քուշեշ Դավթյանի անվան ավագ դպրոցում։ Արմեն Շավերդյանը դպրոցը ավարտել է 2004 թվականին, որից հետո տեղափոխվել է Երևան` ուսումը շարունակելու նպատակով։ 2005-2010 թվականներին սովորել է Երևանի Մխիթար Հերացու անվան պետական բժշկական համալսարանի ատամնաբուժական ֆակուլտետում, ապա շարունակել է` որպես օրթոպեդիկ ատամնաբուժական ամբիոնի կլինօրդիանտոր։ 2010 թվականից աշխատում է որպես ատամնաբույժ։ 2006 թվականից միացել է «The Beautified Project» ռոք խմբին` որպես կիթառահար և բեք-վոկալիստ։ Խմբի շրջանակներում մասնակցել է մի շարք համերգների, ռոք-փառատոների Երևանում և արտերկրում, 2011 թվականին և 2013 թվականին արժանացել է Հայաստանի ազգային երաժշտական մրցանակաբաշխության «Տարվա լավագույն ռոք խումբ» մրցանակին։ Համերգներով հանդես է եկել Ավստրիայում, Ֆրանսիայում, Գերմանիայում, Վրաստանում, Լեհաստանում, Անգլիայում, որտեղ «BBC» ընկերությունը դոկումենտալ ֆիլմ է նկարահանել խմբի մասին։ 2011 թվականին խմբի հետ ներկայացել է «Կիլիկիա» երգով և հանդես եկել համերգով Լոնդոնում՝ նվիրված Հայոց Ցեղասպանությանը։

## Արտաքին հղումներ
* The Beautified Project խմբի պաշտոնական կայք 

Կատեգորիա:Հայաստանի ռոք երաժիշտներ
Կատեգորիա:Իրանահայ ռոք երաժիշտներ
Կատեգորիա:Իրանահայ կիթառահարներ
Մագնուս Մանսկե

**Մագնուս Մանսկե** (, ), Քեմբրիջի Սենգեր ինստիտուտի ավագ գիտաշխատող և MediaWiki-ի առաջին տարբերակի ծրագրավորողներից մեկը։

## Կենսագրություն
Մագնուս Մանսկեն Քյոլնի համալսարանում ուսումնասիրել է կենսաքիմիա։ 2006 թվականին համալսարանն ավարտել է փիլիսոփայության դոկտորի կոչումով։

Մագնուսը 2007 թվականից աշխատում է Սենգեր ինստիտուտում, սակայն շարունակում է զարգացնել Վիքիպեդիայի և Վիքիդատայի գործիքները։

2012 թվականին եղել է Nature անգլիական գիտական շաբաթագրի հոդվածների համահեղինակ։ Հոդվածները վերաբերում էին մալարիայի դեմ պայքարին։

Բացի այդ հոդվածների, Մագնուս այլ հոդվածների հեղինակ կամ համահեղինակ է։

## MediaWiki
Լինելով ուսանող, Մագնուս Մանսկեն այն առաջին խմբագիրներից էր, ով իր ներդրումն ունեցավ Նուպեդիայում (Վիքիպեդիայի նախորդը)։ Բայց դրա սահմանակփակ լինելու պատճառով մշակել է UseModWiki-ի Perl-վիքիշարժիչի PHP-փոխարինիչ, որը կոչվել է Phase II, իսկ ավելի ուշ կատարելագործում է Lee Daniel Crocker-ը, որը հետագայում վերանվանում է MediaWiki:

Մագնուս Մանսկեի տարբերակով հայտնվել են անվանատարածքներ և սպասակրող էջեր (ներառյալ հսկացանկը և մասնակցի ներդրումները)։

## Մրցանակներ
2002 թվականի հունվար 25-ին, երբ Անգլերեն Վիքիպեդիան տեղափոխվեց Phase II, այդ օրը հռչակվեց Մագնուս Մանսկեի օր։

Համարվում է Գերմաներեն Վիքիպեդիայի առաջին հոդվածի ստեղծողը, որը գրվել է 2001 թվականի մայիսին և պատմում է պոլիմերազային շղթայական ռեակցիայի մասին։

2010 թվականին Մագնուս Մանսկեն ճանաչվել է MediaWiki-ի հիմնական մշակողներից մեկը և պարգևատրվել Stug Award մրցանակով։

## Ծանոթագրություններ

## Գրականություն
* 
* Darren W Logan, Massimo Sandal, Paul P Gardner, Magnus Manske, Alex Bateman, Ten Simple Rules for Editing Wikipedia, PLoS Comput Biol, 2010/9/30 (https://scholar.google.com/citations?view_op=view_citation&hl=ru&user=kNry7pkAAAAJ&cstart=20&pagesize=80&citation_for_view=kNry7pkAAAAJ:d1gkVwhDpl0C + http://journals.plos.org/ploscompbiol/article?id=10.1371/journal.pcbi.1000941)

## Արտաքին հղումներ
* Պաշտոնական կայք 
* Բլոգ
* :en:User:Magnus Manske
* :de:Benutzer:Magnus Manske
* d:User:Magnus Manske

Կատեգորիա:Գերմանացի կենսաքիմիկոսներ
Կատեգորիա:Գերմանացի գիտնականներ
Կատեգորիա:Փիլիսոփայական գիտությունների դոկտորներ
Կատեգորիա:Գերմանացի կենսաբաններ
Կարինե Ֆոլիյանց

**Կարինե Ալբերտի Ֆոլիյանց** (), ռուս ռեժիսոր, սցենարիստ։

## Կենսագրություն
Կարինե Ֆոլիյանցը ծնվել է 1969 թվականի հուլիսի 1-ին։ 1994 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի (ՎԳԻԿ) սցենարի ֆակուլտետը (Կիրա Պարամոնովայի և Ի․ Կուզնեցովի արվեստանոց)։

1994-1999 թվականներին սովորել է ՎԳԻԿ-ի դրամատուրգիայի ամբիոնի ասպիրանտուրայում։ 1999 թվականին պաշտպանել է ատենախոսություն՝ ժամանակակից կինոդրամատուրգիա թեմայով և դարձել արվեստագիտության թեկնածու։

1996 թվականից Կինեմատոգրաֆիստների միության անդամ է։ 18 գրքի հեղինակ է։

## Մրցանակներ և պարգևներ
* 2011 թվականին արժանացել է ՏԷՖԻ մրցանակի՝ «Գեղեցիկ Սերաֆիմա» բազմասերիանոց ֆիլմի սցենարի համար։

## Ֆիլմագրություն
### Դերերը կինոյում

### Ռեժիսոր

### Սցենարիստ

## Ծանոթագրություններ

Կատեգորիա:Արվեստագիտության թեկնածուներ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ
Կատեգորիա:ՏԷՖԻ մրցանակի դափնեկիրներ
Սուրբ Աստվածածին վանք (Ճալեթ)

**Սուրբ Աստվածածին վանք**, կիսավեր, չգործող հայ առաքելական վանական համալիր Ադրբեջանի Հանրապետության Օղուզի շրջանի (նախկին Վարդաշենի շրջանի) Ճալեթ գյուղի հյուսիսում՝ անտառապատ լեռներով շրջապատված վայրում։

Վանական համալիրը կազմված է երկու եկեղեցիներից, միաբանության սենյակներից, պարսպապատերից ու գերեզմանոցից։ Այն ժամանակին երկրամասի հայտնի մշակութային, կրթական կենտրոններից էր։ 15-16-րդ դարերում եղել է կաթողիկոսանիստ։

## Ծանոթագրություններ

Կատեգորիա:Վարդաշենի շրջանի վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:15-րդ դարի հայկական վանքեր և եկեղեցիներ
Հալիչ կամուրջ

**Հալիչ կամուրջ** (), կամուրջ Ստամբուլի եվրոպական հատվածում, որը կառուցված է Ոսկեղջյուրի վրա։ Այն իրար է կապում Ստամբուլի Շիշլի շրջանի Հայվանսարայ թաղամասը և Բեյօղլու շրջանի Հաշքյոյ թաղամասը։ Կամրջով է անցնում TUR-O1 վճարովի ավտոմայրուղին։
thumb|250px|left|Հալիչ կամուրջը, փետրվար, 2013

Կամուրջը կառուցվել է 1971-1974 թվականներին։ Շահագործման է հանձնվել 1974 թվականի սեպտեմբերի 10-ին։ Կամրջի կառուցումը հանձնարարվել է IHI Corporation-ին և ulius Berger-Bauboag AG-ին։ Երկուսն էլ գերմանական ընկերություններ են։

Կամրջի երկարությունը կազմում է 995 մետր, լայնությունը՝ 32 մետր, իսկ բարձրությունը՝ 22 մետր։

## Տես նաև
* Աթաթուրքի կամուրջ
* Գալաթայի կամուրջ
* Ոսկեղջյուրի կամուրջ
* Սելիմ Ահեղի կամուրջ
* Սուլթան Մեհմեդ Ֆաթիհի կամուրջ

## Ծանոթագրություններ

Կատեգորիա:Բեյօղլու
Կատեգորիա:Թուրքիայի ճանապարհային կամուրջներ
Կատեգորիա:Ոսկեղջյուր
Կատեգորիա:Ստամբուլի կամուրջներ
Կատեգորիա:Ֆաթիհ
Իվան Շահնազարով

**Իվան Կարենի Շահնազարով** (), հայազգի ռուս ռեժիսոր, սցենարիստ, դերասան։

Ռեժիսոր Կարեն Շահնազարովի որդին։

## Կենսագրություն
Իվան Շահնազարովը ծնվել է 1993 թվականի հունվարի 25-ին։ Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի (ՎԳԻԿ) ռեժիսուրայի ֆակուլտետը (Վլադիմիր Խոտինենկոյի արվեստանոց)։

## Ֆիլմագրություն
### Դերերը կինոյում

### Ռեժիսոր

### Սցենարիստ

## Ծանոթագրություններ

## Արտաքին հղումներ
* 

Կատեգորիա:Ռուս դերասաններ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ
Լեֆկա Օրի

**Լեֆկա Օրի** (, *«սպիտակ լեռներ»*), լեռնաշղթա, որը գտնվում է Հունաստանին պատկանող Կրետե կղզու արևմտյան հատվածում, վարչականորեն՝ Խանիա տարածաշրջանային միավորի կամ նոմոսի կազմում։

Լեռան հունարեն անվանումը թարգմանաբար նշանակում է *«սպիտակ լեռ»*, որը կապված է Լեֆկա Օրիի գագաթի հավերժական ձյան հետ, որը պահպանվում է նույնիսկ ամռան ամիսներին (մինչև 2000 մմ)։

Լեռնաշղթան բաղկացած է դեպի արևմուտք ձգվող լեռնագագաթներից, որոնցից 58-ն ունեն ավելի քան 2000, իսկ 111-ը՝ 1500 մետր բարձրություն։ Ամենաբարձր լեռը Պախնեսն է՝ 2453 մետր բարձրությամբ։ Այն իր բարձրությամբ երկրորդն է Կրետե կղզում և իններորդն ամբողջ Հունաստանի տարածքում։

Լեֆկա Օրիի լանջերին փռված են ընդարձակ արոտավայրեր և լեռնային անապատներ։ Լեռնալանջերին գտնվում են նեղ և գեղատեսիլ կիրճեր։ Վերջիններիս միավորվում են ազգային պարկի մեջ։

## Ծանոթագրություններ

Կատեգորիա:Հունաստանի լեռներ
Կատեգորիա:Կրետե
Դիրֆի

**Դիրֆի** (), նախկինում՝ **Դիրֆուս** (), լեռնագագաթ Հունաստանի Եվբեա կղզու կենտրոնական հատվածում։

Գտնվում է ծովի մակարդակից 1743 մետր բարձրության վրա։ Այն համարվում է Հարավային Եգեյան կղզիների մաս կազմող Եվբեա կղզու ամենաբարձր լեռնագագաթը։

Լեռն իր անվանումը ստացել է համանուն տարածաշրջանային միավորի անվանումից։

## Ծանոթագրություններ

Կատեգորիա:Լեռնաշղթաներ այբբենական կարգով
Կատեգորիա:Կենտրոնական Հունաստան
Կատեգորիա:Հունաստանի լեռներ
Life of the Party

**Life of the Party**, կանադացի երգիչ Շաուն Մենդեսի երգը, իր առաջին Handwritten ստուդիական ալբոմում (2015)։ Գրվել է Ido Zmishlany և Scott Harris կողմից, և թողարկվել է 2014 թվականի հուլիսի 26-ին Տորոնտոյում։

## Դիրքը չարթերում
2014 թվականի հունիսի 12-ին երգը մտել է  Billboard Hot 100 չարթ և զբաղեցրել 24-րդ տեղը, ունենալով չարթերում իր առաջին գրառումը և մտնելով թոփ-40։ Մենդեսը դարձավ վերջին 15 տարիների  ընթացքում առաջին երիտասարդ երգիչը, ում ստեղծագործությունները մտել են  Billboard Hot 100 չարթը։ Երգը գլխավորել է  Hot Digital Songs  չարթը, ունենալով 148,000 բեռնում։
### Շաբաթվա չարթեր

### Տարեվերջյան չարթեր

## Ծանոթագրություններ

Կատեգորիա:2014 երգեր
Կատեգորիա:Շոն Մենդեսի երգեր
Արեպա

**Արեպա**, եգիպտացորենի խմորից կամ եգիպտացորենի ալյուրից պատրաստված բլիթներ։ Կարևոր տեղ են զբաղեցնում Կոլումբիայի և Վենեսուելայի խոհանոցներում։

Այդ երկրներում արեպաները կերակրի մեջ օգտագործվում են գրեթե ամեն օր։ Երբեմն արեպաները կիսում են և մատուցում միջուկով՝ պանրով, ավոկադոյով և այլն։ Չափսերը, եգիպտացորենի ալյուրի տեսակները և բաղադրիչները տարբերվում են։ Արեպաներ հանդիպում են նաև Պանամայի, Պուերտո Ռիկոյի (Դոմինիկյան հանրապետություն) Տրինիդադ և Տոբագոյի և Կանարյան կղզիների խոհանոցներում։ Ձևով նրանք նման են մեքսիկական գորդիտաներին և սալվադորյան պուպուսամերին։

## Բնութագիր
Ապերաները տափակ, կլոր, առանց թթխմորի, եգիպտացորենի ալյուրից պատրաստված կարկանդակներ են։ Ըստ պատրաստման եղանակի՝ տարբերվում են տապակած, կարմրացրած, խաշած, շոգեխաշած արեպաներ։ Արեպաները՝ կախված տարածաշրջանից, նաև տարբերվում են գույնով, հոտով, չափսերով, միջուկով։ Արեպաները կարող են լինել լցոնված կամ պատված լինել մսով, ձվով, լոլիկով, աղցանով, պանրով, մանր ծովախեցգետիններով և ձկով։

## Պատրաստում
մինի|Վենեսուելական արեպա
Եգիպտացորենի ալյուրը խառնում են ջրի և աղի հետ, իսկ երբեմն բուսայուղի կամ կարագի, ձվի և/կամ կարագի հետ։ Ստացված խառնուրդից հեշտությամբ պատրաստվում են կոտլետի նման բլիթներ։ Եգիպտացորենի պատրաստումը արեպայի համար ընթանում է առանց նիստամալիզացիայի (եգիպտացորենի սերմերի խաշումը կամ թրջումը փայտամոխրի լուծույթում)։ Սրա շնորհիվ արեպայի ալյուրը ավելի լավն է դառնում տորտիլի պատրաստամն համար օգտագործված ալյուրից։

Արեպայի համար նախատեսված ալյուրը պատրաստելու համար այն եփում են ջրում այնուհետև չորացնում։ Այսպիսի ալյուր օգտագործում են նաև խալկաս, բոլոս, ցամալե, էմպանդաս, չիչա և նման ճաշատեսակներ պատրաստելու համար։ Ալյուրը կարող է անվանվել masarepa, masa de arepa, masa al instante կամ harina precocida։ Եգիպտացորեին ալյուրի ամենահայտնի բրենդներն են համարվում Harina PAN-ը, Harina Juana -ը և Goya-ն Վենեսուելայում, Areparina-ն Կոլումբիայում։

## Ծանոթագրություններ
Էլի Բոպ

**Էլի Բոպ** (; ), ֆրանսիացի ֆուտբոլային մարզիչ։

## Կարիերա
### Ակումբային
Էլի Բոտը հանդես է եկել դարպասապահի դիրքում։ Ողջ կարիերան անցկացրել է «Տուլուզա» ակումբում, խաղացել է նաև մի քանի սիրողական ֆուտբոլային ակումբերում։ Ֆուտբոլիստը ստիպված է եղել թողնել կարիերան ողբերգական ավտովթարի պատճառով։

### Մարզչական
Առաջին ակումբը, ում հետ Էլի Բոպը պայմանագիր է ստորագրել և դարձլ մարզիչ, եղել է «Սենտ Էտեն»ը։ Սկսել է գլխավորել ակումբը 1994 թվականի ամռանից և պաշտոնից զրկվել է 1995/96 մրցաշրջանի սկզբին, բայց դա չի փրկել «կանաչներին» տեղ զբաղեցնել առաջին լիգայում։

1997 թվականին Բոպը դարձավ «Բորդո» ակումբի գլխավոր մարզիչ, Գի Ստեֆանի օգնականը։ 1 մրցաշրջան անց Գիին հեռացրեցին ակումբից և նոր մարզիչ նշանակվեց Բոպին։ «Բորդո» ակումբում Էլին աշխատեց 5 տարի, և մասնակցելով մի շարք առաջնությունների չկարողացավ տոնել գեթ 1 հաղթանակ։ 1999 թվականին Բոպը արժանացավ Ֆրանսիայի լավագույն մարզչի կոչմանը։ 2003 թվականի ավարտին, «Տուլուզ» ակումբի դեմ խայտառակ պարտությունից հետո հեռացվեց ակումբի գլխավոր մարզչի պաշտոնից։

2004 թվականին Էլի Բոպը կրկին դարձավ «Սենտ Էտեն» ակումբի գլխավոր մարզչ, իսկ 2006-2008 թվականներին գլխավորեց «Տուլուզ» ակումբը։ 2008/09 մրցաշրջանում Բոպը դարձավ «Նանտ» ակումբի գլխավոր մարզիչ։ Սակայն առաջնության վերջում թիմը դուրս մնաց 2-րդ Լիգայից, ցածր միավորների պատճառով։

2012 թվականի հուլիսի 4-ից մինչև 2013 թվականի դեկտեմբերի 7-ը, Էլի Բոպը գլխավորեց Մարսելի «Օլիմպիկի» ֆուտբոլային ակումբը։

## Ձեռքբերումներ
### Թիմային
* Ֆրանսիայի առաջնություն (1)։ 1998/1999
* Ֆրանսիայի գավաթի առաջնության (1)։ և 2001/02 հաղթող

### Անձնական
* Ֆրանսիայի տարվա մարզիչ (1)։ 1999 թվականին

## Ծանոթագրություններ

## Արտաքին հղումներ
* Պրոֆիլը Footballdatabase.eu կայքում

Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիացի ֆուտբոլիստներ
Համաշխարհային տնտեսական ֆորում

**Համաշխարհային տնտեսական ֆորում**, Շվեյցարիայի Կոլոնի քաղաքում հիմնադրված ոչ պետական հիմնադրամ։ Առավել հայտնի է Դավոսի ամենամյա ֆորումով։ Ֆորումին հրավիրվում են բիզնեսի առաջատար ներկայացուցիչներ, քաղաքական առաջնորդներ, նշանավոր մտավորականներ և լրագրողներ։ Քննարկման հիմնական թեմանները համաշխարհային ամենահրատապ խնդիրներն են, այդ թվում առողջապահական և շրջակա միջավայրի

## Պատմություն
250px|մինի|ձախից|Պրոֆեսոր Կլաուս Շվաբը Դավոսում բացում է առաջին Եվրոպական կառավարական ֆորումը, 1971
Ֆորումը հիմնադրել է ազգությամբ գերմանացի գործարար Կլաուս Շվաբը 1971 թվականին՝ Ժնևի համալսարանում։ Սկզբնական անվանումը եղել է «Եվրոպական կառավարական ֆորում», որը 1987 թվականին փոխվեց «Համաշխարհային տնտեսական ֆորումով»։

1971 թվականի ամռանը Շվաբը հրավիրեց Արևմտյան Եվրոպայի ընկերություններից 444 գործարարի՝ մասնակցելու առաջին Եվրոպական կառավարական համաժողովին (), որը կայացավ Դավոսում։

Քաղաքական առաջնորդները ամենամյա ֆորումներն օգտագործում են նաև որպես անհատական հետաքրքրությունների հարթակ։ 1988 թվականին Հունաստանի և Թուրքիայի միջև ստորագրված «Դավոսի հռչակագրով» դադարեցվեց վերջիններիս միջև եղած պատերազմը։ 1992 թվականին ֆորումում միմյանց հանդիպեցին Հարավաֆրիկյան Հանրապետության նախագահ Ֆրեդերիկ Վիլհելմ դե Քլերկը, Նելսոն Մանդելան և Մանգոսուտու Բուտելեզին։

1994 թվականին ֆորումում հանդիպեցին Իսրայելի արտաքին գործերի նախարար Շիմոն Պերեսը և Պաղեստինի նախագահ Յասեր Արաֆաթը։

## Կազմակերպություն
Կազմակերպության շտաբ-գրասենյակը գտնվում է Կոլոնիում, գրասենյակներ ունի նաև Նյու Յորքում, Պեկինում և Տոկիոյում։

## Տես նաև
*Գլոբալացում
*Կայուն զարգացում
*Կլիմայի փոփոխություն
*Համաշխարհային տնտեսություն
*Աշխատանքի միջազգային կազմակերպություն
*Դեյվիդ Իգնատիուս

## Ծանոթագրություններ

## Արտաքին հղումներ
* 
* "The Forum's youtube channel"
* "Behind the Scenes at Davos"  broadcast 14 February 2010 on *[[60 Minutes]]*
* ´How to Open the World Economic Forum´ – Matthias Lüfkens in Interview with 99FACES.tv
* "Everybody’s Business: Strengthening International Cooperation in a More Interdependent World" launched May 2010, Doha, Qatar

Կատեգորիա:Դավոս
Կատեգորիա:Համաշխարհային տնտեսություն
Կատեգորիա:Միջազգային կազմակերպություններ
Կատեգորիա:Միջազգային տնտեսական կազմակերպություններ
Կատեգորիա:Միջազգային ֆորումներ
Սև ամպը (գիրք)

**Սև ամպ**, 
գիտաֆանտաստիկ բրիտանական վեպ է աստղագիտության մասին` գրված Ֆրեդ Հոյլի կողմից։ Հրատարակվել է 1957 թվականին։ Պատմվում է հսկայական մոլեկուլային ամպերի մասին, որոնք մտնում են արևային համակարգ և պատրաստվում են ոչնչացնել կյանքի մեծ մասը մոլորակի վրա` արգելելափակելով արևի ճառագայթները։

## Սյուժե
1964 թվականին աստղաֆիզիկներին հայտնի է դառնում, որ աստղագազի կամ աստղափոշու զանգված է շարժվում։ Սկզբում կարծվում է, թե գունդ է, որ շարժվում է դեպի Արևային համակարգ։ Ամպը, եթե գտնվեր Երկրի և Արևի միջև, կարող էր ոչնչացնել կյանքի մեծ մասը երկրի վրա` արգելափակելով ճառագայթները` վերացնելով ֆոտոսինթեզը։ Աստղագետները և ուրիշ գիտնականներ համախմբվում են Nortonstow-ում` Անգլիայում ` հաղորդելու բրիտանական կառավարությանը հետևանքների մասին։ Սակայն ամպն անսպասելի կանգ է առնում մոտեցման չափերով և անցնում է հանգստի վիճակի Արևի շուրջը` առաջ բերելով կատաստրոֆիկ կլիմայական փոփոխություններ Երկրի վրա, հսկայական չափի մարդկային կորուստ և տառապանք։ Սկզբում թվում էր, թե ամպն անհնար էր կառավարել, հետո հասկանում են, որ դա կենսակերպ է գիտական աստիճանով։
Գիտնականները փորձում են շփվել ամպերի հետ, և ամեն ինչ ստացվում է։ Ամպերը, պարզվում է, որ գազանման սուպերմարմիններ են, շատ անգամ ավելի խելացի, քան մարդիկ։ Ամպը վերակարգավորում է իրեն` թույլ տալով արևի լույսին վերադառնալ երկիր, և մարդկությունը պահպանվում է։ Թեև նրա վտանգավոր ազդեցությունը մարդկության վրա դադարել էր, բայց որոշ կառավարություններ,  չվստահելով ամպերին, պատրաստում են նրանց դեմ միջուկային գրոհ։ Երբ գիտնականները հայտնում են ամպին այդ մասին, նա ետ է ուղարկում հրթիռները։ Աստղագետները հարցնում են ամպին, թե նա ինչպես է առաջացել, վերջինս պատասխանում է, որ ինքը միշտ է եղել։ Անձերից մեկը ավելացնում է, որ դա կապ չունի «Մեծ Պայթյունի» թեորիայի հետ։ Ամպը հայտարարում է, որ եղել են նաև այլ չափերի ամպեր,  ավելի ինտելեկտուալները, որոնք դադարել են կապի մեջ մտնել և, հնարավոր է, անհայտացել են։ 
Այդպես,  ինչպես երևում է, բազմաթիվ անգամներ եղել է նախկինում, և դա ամպերի վաղնջական գաղտնիքն է։ Մի քանի օրվա ընթացքում այդ երկու գիտնականները շփվում են ամպի հետ, որպեսզի. ծանոթանան ամպագիտության այդ հսկայական պահեստին օդային ազդանշանների միջոցով և առավել լիարժեք տեղեկատվություն ստանան տիեզերքի մասին, բայց փորձերի ընթացքում մահանում են։

## Ընդունելություն
Հանդիսատեսի կարծիքով վեպում իրադարձությունները նկարագրված են «սքանչելի և հետաքրքրաշարժ», չնայած «թեթևակի տագնապին», որը կապված է զոհված գիտնականների հետ
 : Ս․Գալը հայտարարել է, որ ինքը չէր ակնկալում, որ Հոյլը, լինելով արձակագիր, կարող էր այդպիսի տիեզերաբանական թեորիաներ ներկայացնել բարձր որակով, և որ Հոյլի գրիչը օժտված է նաև հումորով։
Վեպը ստեղծված էր առավել վարպետորեն և համոզիչ, քան ստեղծված պատմություններից շատերը․ այն գիտության մասին երբևէ գրված լավագույն վեպերից մեկն էր։

,

## Ծանոթագրություններ

## Արտաքին հղումներ
* «Чёрное облако» в библиотеке Мошкова (OCR, есть неверные передачи имён и фамилий)

Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Գիտաֆանտաստիկ վեպեր
Անատոլի Էյրամջյան

**Անատոլի Նիկողայոսի Էյրամջյան**, *Անատոլի Նիկողայոսի Տեր-Գրիգորյան* (), խորհրդային հայ կինոռեժիսոր, սցենարիստ, դերասան, կոմպոզիտոր և գրող։

## Կենսագրություն
Անատոլի Տեր-Գրիգորյանը ծնվել է 1937 թվականի հունվարի 3-ին Բաքվում։ Հայրը՝ Նիկողայոս Տեր-Գրիգորյանը, երաժշտության ուսուցիչ էր, դաշնակահար։ Մայրը, ում ազգանունը վերցրել է Անատոլին՝ Արևիկ Էյրամջյանը, հայտնի գրող Ղազարոս Աղայանի թոռնուհին էր։

1961 թվականին ավարտել է Ադրբեջանի նավթի և քիմիայի ինստիտուտը։

Գրել է կարճ հումորային պատմվածքներ, 1972-1973 թվականների «Լիտերատուրնայա գազետա»-ի «Ոսկե հորթ» մրցանակի դափնեկիր։

1972 թվականին ավարտել է Սցենարիստների և ռեժիսորների բարձրագույն դասընթացների սցենարիստական բաժինը (Իոսիֆ Օլշանսկու արվեստանոց)։ Այդ ժամանակվանից սկսում է գրել սցենարներ, իսկ 1989 թվականից իր սցենարների հիման վրա ֆիլմեր է նկարահանել։ 1980-1990-ական թվականների «կոոպերատիվ ֆիլմերի» վառ ներկայացուցիչ։

1992 թվականին ձևավորված «Նոր Օդեոն» կինոստուդիայի գեղարվեստական ղեկավարն էր, Ռուսաստանի կինեմատոգրաֆիստների միության անդամ։ 2005 թվականից ֆիլմեր չի նկարահանել և մշտապես բնակվել է ԱՄՆ-ում։

Մահացել է 2014 թվականի սեպտեմբերի 23-ին Մայամիում՝ սրտի կանգից։

## Ֆիլմագրություն
### Դերերը կինոյում

### Ռեժիսոր

### Սցենարիստ

### Կոմպոզիտոր

### Պրոդյուսեր

## Ծանոթագրություններ

## Արտաքին հղումներ
* 

Կատեգորիա:Խորհրդահայեր
Կատեգորիա:Խորհրդային դերասաններ
Կատեգորիա:Խորհրդային կինոռեժիսորներ
Կատեգորիա:Խորհրդային պրոդյուսերներ
Կատեգորիա:Խորհրդային սցենարիստներ
Կատեգորիա:Հայ գրողներ
Կատեգորիա:Հայ դերասաններ
Կատեգորիա:Հայ կինոռեժիսորներ
Կատեգորիա:Հայ կոմպոզիտորներ
Կատեգորիա:Հայ պրոդյուսերներ
Կատեգորիա:Հայ սցենարիստներ